El Club de Lectura s’acomiada, fins al setembre, amb el llibre “¡Vivir!”, del escritor Yu Hua
2025-07-24

Dilluns 30 de juny, el Club de Lectura de la Biblioteca d’Adults de Burjassot celebrarà l’última sessió del curs, abans de les vacances estivals. La sessió tindrà lloc, com sempre, a la Casa de Cultura, a les 19.00 hores.

La sessió estarà dedicada al llibre ¡Vivir!, de l’escriptor Yu Hua. Es tracta d’una novel·la que narra com, després de gastar tota la fortuna de la seua família en el joc i en bordells, el jove Fugui, únic hereu de la família Xu, no té una altra opció que convertir-se en un honest granger. Obligat per l’exèrcit a separar-se de la família, és testimoni dels horrors de la Guerra Civil. Anys després, ha de fer front a les penúries de la Revolució Cultural. Amb un bou com a únic company en els seus últims dies, Fugui aconseguix sobreviure gràcies al seu amor per la vida. Esta novel·la celebra la inalterable voluntat de viure per damunt de les desgràcies i els colps del destí.

Yu Hua és un escriptor xinés, considerat com un dels principals escriptors de ficció d’avantguarda i un dels majors escriptors vius de la Xina. Va treballar breument com a dentista, però prompte va començar a escriure ficció, sent el seu debut la publicació en una revista literària del relat Irse de casa a los 18. Yu Hua ha publicat cinc novel·les, sis col·leccions de relats i tres col·leccions d’assajos, obres que han sigut traduïdes a més de 20 idiomes. Les seues novel·les més importants són Crónica de un vendedor de sangre i ¡Vivir!, que va ser portada al cinema pel director Zhang Yimou.